[ca] Aquesta Tesi Doctoral centra el focus en una recerca sobre la producció, distribució i tecnologia ceràmica als regnes de Còrdova i Granada durant l'època moderna. L'elecció d'aquesta àrea es fonamenta en dos punts claus: la hipòtesi d'un possible vincle - ara per ara pràcticament desconegut - entre les produccions ceràmiques cordoveses i granadines al respecte de les colònies americanes i la realització d'una anàlisi profunda dels processos de canvi-continuïtat que s'haurien pogut produir al Regne de Granada arran de la conquesta castellana del s. XV amb la conseqüent caiguda de l'hegemonia islàmica. La Tesi Doctoral es vincula al projecte marc Impacto tecnológico en el Nuevo Mundo colonial. Cambio Cultural en arqueología i arqueometría cerámica (TECNOLONIAL HAR2016-75312-P i PID2020-117769GB-I00), dirigit pel Dr. Jaume Buxeda i Garrigós, director i tutor del present estudi. El projecte se centra en l'estudi de l'expansió colonial de la Corona de Castella entre els s. XV-XVII com a punt de partida d'un comerç global del qual en són hereves les societats interconnectades en l'actualitat. Aquest projecte basa la seua recerca en mètodes arqueomètrics per estudiar la provinença i la tecnologia de fabricació dels atuells ceràmics en tant que element indicatiu dels contactes i culturals entre poblacions. Fet que implica informació relativa als fluxos comercials i demogràfics involucrats en el transport d'aquestes produccions, així com les influències sobre les àrees recentment conquerides tant dins la pròpia Península - en aquest cas, la ciutat de Granada - com en l'expansió a Ultramar. Amb la finalitat d'abordar aquests objectius, s'ha realitzat el mostreig de ceràmiques procedents tant de centres productors i receptors de les ciutats de Còrdova i Granada com del seu territori (Priego de Córdoba, Cártama, Coín i Castillo de Montejícar), que s'han caracteritzat químicament per a l'estudi de provinença mitjançant la tècnica de Fluorescència de Raigs X (FRX) i mineralògicament per a l'estudi tècnic amb la Difracció de Raigs X (DRX). Una selecció d'aquestes peces s'han analitzat també amb Microscòpia Electrònica de Rastreig (MER) tant pel que fa a l'estudi de l'estadi de sinterització de les matrius com la caracterització dels vidrats. A més, algunes de les peces d'origen granadí han pogut ser testades pel que fa a les propietats mecàniques i tèrmiques. Finalment, s'han realitzat estudis petrogràfics sobre làmina prima d'una selecció representativa de cadascun dels grups de referència definits per FRX amb la finalitat d'obtindre dades complementàries tant pel que fa a l'origen com a les característiques de manufactura d'aquestes produccions. Els resultats obtinguts han permés definir un total de 20 grups de referència corresponents a diferents produccions al llarg del territori. La interpretació arqueològica de les dades obtingudes ha facilitat informació relativa a la naturalesa de la producció en aquesta àrea i la seua distribució territorial. Així com les característiques pel que fa al vincle cultural al respecte del període de dominació islàmica precedent en dues zones - Còrdova i Granada - que, tot i la seua proximitat geogràfica, visqueren el procés de conquesta cristiana en diferents moments històrics. Aquest fet es veurà reflectit igualment en les característiques tècniques de la producció ceràmica. A més, s'han pogut identificar les importacions arribades a cada àrea - algunes amb origen conegut - així com les exportacions. Entre les quals destaca un abast territorial del regne de Granada fins ara desconegut, tant a nivell peninsular com pel que fa a les colònies atlàntiques.

[en] This Doctoral Thesis focuses on research into ceramic production, distribution and technology in the kingdoms of Cordoba and Granada during the modern era. The choice of this area is based on the hypothesis of a possible link between the Cordoba and Granada in respect of the American colonies and the analysis of the processes of change-continuity that might have occurred in the Islamic Kingdom of Granada following the Castilian conquest. The Doctoral Thesis is linked to the project Technology Impacto tecnológico en el Nuevo Mundo colonial. Cambio Cultural en arqueología y arqueometría cerámica (TECNOLONIAL HAR2016-75312-P and PID2020-117769GB-I00), which focuses on studying the colonial expansion of the Crown of Castile among the 15th-17th as a starting point for global trade. This project is based on archeometric methods to explore ceramic vessels' provenance and manufacturing technology as an indicative element of contacts and culture between populations, involving information regarding the commercial and demographic flows. Ceramics recovered in the cities of Córdoba and Granada and their territory have been chemically characterised for the study of the provenance using X-ray fluorescence (XRF) and mineralogically for the technical analysis with X-ray diffraction (XRD). Electronic Scanning Microscopy (SEM) has also been used to analyse a selection of these pieces. In addition, some of the pieces from Granada have been tested for mechanical and thermal properties. Finally, petrographic studies have been carried out on thin sections of a representative selection of each reference group defined by XRF. The results have allowed us to define a total of 20 reference groups corresponding to different productions. As well as observe characteristics regarding the cultural link to respect for the period of Islamic domination preceding two areas—Córdoba and Granada—that, despite their geographical proximity, lived the process of Christian conquest at different historical times. In addition, imports arriving in each area - some with known origins - and exports have been identified. Among these is a territorial extent of the hitherto unknown Kingdom of Granada, both at the peninsular level and in respect of the Atlantic colonies.